شەفەق نیوز/ پۆلیس بەریتانی کفتیەسە مینەی ١٥ مار لە چین شاهی، ک لالیەن کابرایگ لەناوڕاس ئینگلتەرا دزیانە.
دزەگە چیەسە ناو ئاواییگ لەنزیک "ریجبی" لە ناوچەی "وركشير" نەگ وەمینەی مار و کەوهەفی، باوجی وە مینەی دزیکردن چشتیگ،  تا رەسیەسە مارەیل رەنگ تەڵایی و بوورەیل، و خستەیانە ناو کیفەگەی و لەشۊنەگە دەرچگە.
پۆلیس وەرکشیر وت: تاوانکاریگ چگەسە ناو ئاوایەگە و مینەی دزیکردن چشتیگ، تا ئەو مارەیلە وەگەرد کیفیگ و بڕێ پۊل و کلیل کەفتیەسە دەسی.
پۆلیسەگە ئاشکرا کرد ک ئەو مارەیلە نشانەیل جیوازیگ دیرن ک ناسینیان ئاسانە.
هەمیشە ئەو مارەیل شاهیە لە دارستانەیل ناوڕاس ئەفریقا و خوەرئاوای جیگرن، و درۊژییان رەسێدە ١،٢ مەتر.
پۆلیس بانگواز کرد ک هەرکە رەفتار ئەڵاجەۊییگ لە کەسیگ لەناوچەگە دی خەوەردارمان بکەێد.
